গ্নু প্রকল্প
গ্নু প্রকল্পের মূল লক্ষ্য ছিল একটি ফ্রি সফটওয়্যার অপারেটিং সিস্টেম তৈরী করা। ১৯৯২ এর মধ্যমে গ্নু প্রকল্পের অধিনে অপারেটিং সিস্টেমের প্রধান প্রধান অংশগুলো তৈরী সম্পন্ন হয়েছিল। এবং কার্নেল গ্নু হার্ড এর কাজ চলছিল। ১৯৯১ সালে লিনুস তোরভাল্দ্‌স পৃথকভাবে লিনাক্স কার্নেল তৈরী করেন, যার মাধ্যমে এই শেষ শূন্যস্থানটিও পূরণ হয়ে যায়। লিনাক্স ০.১২ সংস্করণটি ১৯৯২ সালে জিপিএল লাইসেন্সের অধিনে প্রকাশ করা হয়েছিল। গ্নু এবং লিনাক্স এর সমন্বয়ে সর্বপ্রথম একটি পূর্ণাঙ্গ ফ্রি সফটওয়্যার অপারেটিং সিস্টেম প্রকাশ করা হয়। যদিও লিনাক্স গ্নু প্রকল্পের অংশ নয়, কিন্তু এটির ডেভলপমেন্টের কাজে GCC এবং আরও কিছু গ্নু প্রোগ্রামিং টুল ব্যবহার করা হয়েছে।
ফোর্টিনেট
২০০৫ সালের অক্টোবরে ওপেননেট খোঁজ পায় যে মিয়ানমার সরকার ইন্টারনেট বিবাচনের জন্য ফোর্টিনেটের যন্ত্রপাতি ব্যবহার করছে। ফোর্টিনেটের মতে এর দ্রব্যাদি একটি তৃতীয় পক্ষ পুনঃবিক্রয় করে এবং প্রিতিষ্ঠানটি মিয়ানমারের উপর মার্কিন নিষেধাজ্ঞাকে সম্মান করে, তথাপি ফোর্টিনেটের এক বিক্রেতাকে মিয়ানমারের প্রধানমন্ত্রীর সাথে ছবিতে দেখা যায়।
২০০৫ সালে জার্মানির gpl-violations.org এর এক লিনাক্স প্রোগ্রামার ফোর্টিনেট নিয়ন্ত্রণাধীন একটি যুক্তরাজ্যের প্রতিষ্ঠানের বিরুদ্ধে আদালত থেকে প্রাথমিক হুকুম (preliminary injunction) আদায় করেন। তাঁর অভিযোগ প্রতিষ্ঠানটি এর লিনাক্স কার্নেল (Linux kernels) ব্যবহার গোপন করতে এনক্রিপশন ব্যবহার করছিল। লিনাক্স কার্নেল সর্বসাধারণ লাইসেন্স General Public License (GPL) এর আওতাধীন। লাইসেন্সের শর্তানুযায়ী সোর্স কোড জনসমক্ষে প্রকাশ করতে হবে। পরের মাসে প্রতিষ্ঠানটি এর লাইসেন্সিং জটিলতা মেটাতে এদের নীতিগত পরিবর্তন আনে।